b'\n_START_ARTICLE_\nNesavastingumas\n_START_SECTION_\nBudist\xc5\xb3 po\xc5\xbei\xc5\xabris\n_START_PARAGRAPH_\nBudistai u\xc5\xbeduoda klausim\xc4\x85: kaip gali egzistuoti ka\xc5\xbekoks nekintantis esminis pagrindas, toks kaip atmanas, jeigu kartu su Visata viskas nuolatos kei\xc4\x8diasi? Toks klausimas iliustruoja budizmo po\xc5\xbei\xc5\xabr\xc4\xaf, pagal kur\xc4\xaf n\xc4\x97ra jokio ego, super sielos, nemirtingos \xc5\xa1erdies, kuri b\xc5\xabt\xc5\xb3 nekintanti ir nemirtinga, nes viskas nuolatos kinta ir priklauso nuo kit\xc5\xb3 sudarom\xc5\xb3j\xc5\xb3 dali\xc5\xb3.\n_START_SECTION_\nMahajanos budizmas ir nesavastingumas\n_START_PARAGRAPH_\nKai kuriuose mahajanos tekstuose, yra priimtas \xc5\xa1iek tiek skirtingas po\xc5\xbei\xc5\xabris \xc4\xaf nesavastingum\xc4\x85. Theravadoje (hinajanoje) nesavastingumo nagrin\xc4\x97jimas apsiriboja asmens savianalize; mahajanoje nagrin\xc4\x97jamos visos priklausomai atsirandan\xc4\x8dios dharmos, o pati laisv\xc4\x97 nuo savasties (skr. svabh\xc4\x81va) \xc4\x8dia vadinama \xc5\xa1\xc5\xabnijata (skr. \xc5\xa1\xc5\xabnyat\xc4\x81), arba tu\xc5\xa1tuma.'